open-index/open-wikipedia-markdown huggingface dataset:
Institucionalizmas (tarptautiniai santykiai)

**Institucionalizmas [[tarptautiniai santykiai|tarptautiniuose santykiuose]]** teigia, kad pasaulis susijęs per ekonominius ryšius, kurie realizuojami tarptautinėse organizacijose ir institucijose.
Teorija susideda iš grupės skirtingų mokymo krypčių apie tarptautinius santykius:
funkcionalistinių ir neofunkctionalistinių metodų, tvarkos teorijos, ir valstybės kartelio teorijos. Jos visos turi bendrą teorijos ašį – tarptautinės sistemos struktūras, tačiau jie iš esmės skiriasi tuo, kaip jie vykdomi.

## Funkcionalistinis požiūris
Davido Mitrany‘o funkcinė teorija yra seniausia institucinė teorija tarptautiniuose santykiuose. Mitrany pasiūlė, kad „funkcinės agentūros“ turėtų organizuoti bendradarbiavimo poreikius tarp net prieštaraujančių valstybių.
Neofunkctionalizmą ir bendruomeninius metodus agituojantis Jean Monnet propagavo viršvalstybinį principą: tarptautinės institucijos valdomos tautos narės turėtų pačios administruoti bendrus interesus.
Funkcionalizmo metodai dažnai kritikuojami dėl idealistinių ir norminių požiūrių į tarptautinius santykius.

## Racionalaus pasirinkimo institucionalizmas
Bando paaiškinti kolektyvinius pasirinkimus, kuriuos daro racionalūs žmonės. Rezultatai yra saviveikos tarp veikėjo dispozicijos ir institucinių taisyklių produktai.

## Istorinis institucionalizmas
Istorinio institucionalizmo teorija tiki, kad instancijų struktūros įtakoja baigtį tarp nacionalinių politinių sprendimų. Tai susideda iš dviejų elementų:
# Instancijos galį įtakoti žmonės paskatomis, valdžios perskirstymais ir įtakojant kultūrinį kontekstą.
# Istorija yra priklausoma nuo pasirinkto „kelio“. Pasirinkimai ar įvykai ankstyvame procese priskiria jį „keliui“, nuo kurio sunku „nusukti“.
Miškinis lendrūnas

**Miškinis lendrūnas** (*Calamagrostis arundinacea*) – miglinių (*Poaceae*) šeimos lendrūnų (*Calamagrostis*) genties augalas. Savaime paplitęs vidutinių platumų Eurazijoje, taip pat ir Lietuvoje.

## Ekologija

Auga šilagiriuose, sausagiriuose ir žaliagiriuose, retesniuose miškuose, pamiškėse, miško aikštelėse, kirtimuose. Mėgsta nekarbonatinius, derlingus dirvožemius.

Augalas – miškų piktžolė. Stelbia miško kultūras, dideli sąžalynai trukdo atželti medelynams.

## Biologija
Tai daugiametis, 60-120 cm aukščio žolinis augalas. Sudaro tankius, stambius kerus. Stiebas lygus. Lapai linijiški, gana siauri, šiurkštūs. Makštys plikos, kartais plaukuotos. Liežuvėlis 2 mm ilgio, suskilęs. Lapalakštis 4-7 mm pločio, jo pagrindo kampai plaukuoti, viršutinė pusė plaukuota, apatinė – blizgi.

Miškinio lendrūno šluotelė siaura, iki 25 cm ilgio, jos šakelės, kaip ir stiebas prie žiedyno, šiurkščios.
Varputės vienažiedės, 5–6 mm ilgio, gelsvai ar violetiškai žalsvos. Žiedažvyniai su ilgais laužtiniais akuotais.

Žydi birželio ir liepos mėnesiais. Vaisius – grūdas. Dauginasi vegetatyviškai šakniastiebiais ir sėklomis.

## Savybės
Pašarinė miškinio lendrūno vertė menka, nes dar nežydintis jau būna kietas ir šiurkštus. Yra išvesta dekoratyvinių hibridų.


Calamagrostis.arundinacea.jpg|Žiedynai
Graminée-Aubrac.jpg|
Calamagrostis_arundinacea_kz1.JPG|Augalas Lenkijoje


## Nuorodos
* Miškinio lendrūno mokslinis lotynų kalba pavadinimas ir sinonimai per theplantlist.org  (anglų k.)''
* Miškinio lendrūno porūšiai, varietetai ir formos per tropicos.org (anglų k.)

## Literatūra

* Vasarą žydintys augalai, Ramunėlė Jankevičienė, Vilnius, Mokslas, 1987, 102 p.
* Enciklopedinė miško knyga, Gediminas Isokas, Vilnius, Mintis, 2001, 256–257 p. ISBN 5-417-00831-1
Lietuvos svarsčių kilnojimo federacija

**Lietuvos svarsčių kilnojimo federacija** (**LSKF**) yra pelno nesiekianti, svarsčių kilnojimo sportą Lietuvoje kuruojanti organizacija (asociacija). Pagrindiniai LSKF tikslai - plėtoti ir populiarinti svarsčių kilnojimo sportą Lietuvoje, padėti kurtis svarsčių kilnojimo klubams, rengti tarptautinio lygio sportininkus bei skatinti sveiką gyvenimo būdą. Šiuo metu federacija rūpinasi Lietuvos jaunučių, jaunių, jaunimo, suaugusiųjų bei senjorų čempionatų rengimu, Lietuvos rekordų fiksavimu, Lietuvos rinktinės dalyvavimu tarptautinėse varžybose bei čempionatuose.

LSKF buvo įkurta 1998 m. birželio 12 d. Yra Tarptautinės svarsčių kilnojimo sporto sąjungos (IUKL) narė.

## [[Federacijos]] sudėtis
### Valdyba
*Prezidentas - Rolandas Kubilius
*Viceprezidentas - Tomas Miežlaiškis
*Generalinis sekretorius - Modestas Talačka
*Sekretorius -Andrius Kubilius
*Teisėjų kolegijos pirmininkas -Antanas Gricius
*Prezidiumo narys -Justas Optas
## Nuorodos

* Oficiali svetainė
Andrea Orcagna

Andrėja di Čionis (), pramintas **Orkanja** (, apie 1308–1368 m.) – italų XIV a. protorenesanso dailininkas, skulptorius, architektas iš Florencijos.

## Biografija

Andrėja di Čionis (ar del Čionis) gimė apie 1308 m. Florencijoje. Jis buvo pramintas Orkanja. Jo jaunesni broliai Nardas, Jakopas ir Matejas buvo taip pat dailininkais, architektais, skulptoriais. Mokslus Orkanja išėjo auksakalių dirbtuvėse. 1352 m. buvo įtrauktas į akmens apdirbėjų gildijos Florencijoje sąrašus. Apie 1350-ųjų pradžioje jis sukūrė „Mirties triumfo“ scenas Šv. Kryžiaus bazilikoje (išlikę fragmentai). Jo svarbiausi darbai atlikti 1354–1357 m. laikotarpiu Strocių (*Strozzi*) koplyčioje Santa Maria Novella bažnyčioje, kurią jis dekoravo kartu su broliu Nardu. Koplyčioje Orkanja sukūrė altorinį paveikslą. 1359 m. Orkanja sukūrė tabernakulį iš marmuro, aukso, mozaikų ir lapis lazuli ''Orsanmichele'' bažnyčioje. Tai yra vienintelis žinomas jo skulptūros darbas. Tabernakuliui paveikslą sukūrė Bernardas Dadis.

1357 m. ir vėliau, 1364–67 m., Orkanja dirbo Santa Maria del Fiore katedros architektu. 1358–1362 m. Orkanja dirbo Orvjete, kartu su broliu Mateju prižiūrėjo vietos katedros fasado dekoravimo mozaikomis darbus. Jo paskutiniuoju darbu buvo Šv. Mato altorinis paveikslas (Uficių galerijoje), užsakytas *Arte di Cambio* pinigų keitėjų gildijos ir įstatytas į vieną ''Orsanmichele'' bažnyčios pilorių. Užsakymo atlikimo metu Orkanja sunkiai susirgo ir mirė, manoma, 1368 m. Jo brolis Jakopas vėliau baigė šį paveikslą.

## Darbų galerija


Vaizdas:Orsanmichele, interno, tabernacolo dell'orcagna 11.JPG|Bažnyčios Orsanmichele tabernakulis, Florencija
Vaizdas:Cappella strozzi di mantova, polittico dell'orcagna.JPG|Strozzi altorius, Santa Maria Novella, Florencija 
Vaizdas:Museo di santa croce, affresco di andrea orcagna 8.JPG|„Mirties triumfo“ fragmentai, Šv. Kryžiaus bazilika, Florencija 
Vaizdas:Orcagna.jpg|„Šv. Mato poliptikas“, Uficių galerija, Florencija


## Šaltiniai
* Encyclopaedia Britannica
* treccani.it

## Nuorodos

* Orkanja WGA tinklalapyje
* Orkanja Uficių galerijos tinklalapyje
* Katalikų enciklopedija
* [Orkanjos biografija [Giorgio Vasari] „Le Vite“ (anglų k.)]
Maltos ryšiai

**[[Malta|Maltos]] ryšiai ir komunikacijos:**

## [[Telefonas|Telefonija]]
* Laidinių telefonų naudotojų: 187 000 (1997 m.)
* Mobiliųjų telefonų naudotojų: 303 980 (2004 m.)

## [[Radijas]]
* Radijo stotys: AM 1, FM 18, trumpųjų bangų 6 (1999 m.)
* Radijo naudotojų: 255 000 (1997 m.)

## [[Televizija]]
* Televizijos stočių: 6 (2000 m.)
* Televizorių – 280 000 (1997 m.)

## [[Internetas]]
* Interneto tiekėjai: 17 (2005 m.)
* Bevielio interneto paslaugų teikėjo licencijų: 3 (2005 m.)
* Interneto naudotojų: 85 672 (2004 m.)
* Interneto kodas:.mt
Charles Rappoport

**Čarlzas Rapoportas** (1865 m. birželio 14 d. Dūkšte, Rusijos imperija – 1941 m. lapkričio 17 d. Saint-Cirq-Lapopie, Prancūzija) – Lietuvos žydų kilmės Prancūzijos rašytojas, visuomenės veikėjas, politikas, žurnalistas.

## Biografija

Gimė 1865 m. birželio 14 d. Dūkšte, mokėsi Vilniuje. XIX a. pabaigoje paaštrėjus antisemitizmui Rusijos imperijoje išvyko mokytis į Šveicariją, iš kur vėliau persikėlė į Prancūziją, kur dirbo žurnalistu hebrajų kalba leidžiamuose laikraščiuose. 1899 m. tapo Prancūzijos piliečiu. Prancūzijoje iš pradžių priklausė Rusijos žmonių valios partijai, vėliau Rusijos socialdemokratų darbininkų partijai. Buvo Rusijos socialistų revoliucionierių sąjungos narys. 1901 m. Paryžiuje įkūrė mieste gyvenančių žydų kalbančių jidiš kalbą draugiją *Groupe des ouvriers israelites*. Būdamas marksistu dalyvavo Prancūzijos tarptautinių darbininkų sąjungos veikloje. 1920 m. gruodį Tūro mieste dalyvavo Prancūzijos komunistų partijos įkūrime, išrinktas į partijos valdybą. Iš pradžių palaikė Ludovic-Oscar Frossard vykdomą partijos Stalinizacijos politiką, bet vėliau buvo prieš partijos vykdomą Tarybų Sąjungos rėmimo politiką ir 1938 m. pasitraukė iš partijos. Mirė 1941 m. lapkričio 17 d. Saint-Cirq-Lapopie, palaidotas Paryžiaus Montparnaso kapinėse, o ant jo kapo užrašyta: Le socialisme sans la liberté n’est pas le socialisme, la liberté sans le socialisme n’est pas la liberté ("Socializmas be laisvės nėra socializmas, laisvė be socializmo nėra laisvė. ")

## Darbai

* *La Philosophie de l’histoire comme science de l'évolution* (1903)
* *Un peu d’histoire: origines, doctrines et méthodes socialistes* (1912)
* *La Révolution sociale* (1912)
* *Pourquoi nous sommes socialistes?* (1919)
* *In La Crise socialiste et sa solution, par Charles Rappoport* (1918)
* *Jean Jaurès, Jean Jaurès: l’homme, le penseur, le socialiste* (1915)
* *Une vie révolutionnaire : 1883–1940 : les mémoires de Charles Rappoport* (1991)


Vaizdas:Charles Rappoport 1921 (1).jpg|1921 metais
Vaizdas:Congrès PCF 1921 - Rappoport, Renoult, Frossard, Cachin.jpg|Komunistų partijos kongrese 1921 m. su Daniel Renoult, Ludovic-Oscar Frossard ir Marcel Cachin
Vaizdas:Rappoport, Rakovski, Krassine et Voline 1924, Meurisse.jpg|1924 m. antras iš dešinės


## Nuorodos

* Literatūra susijusi su Charles Rappoport
* Biografija I (ang.)
* Biografija II (ang.)

## Literatūra
* Rappoport, Charles; Lagana, Marc (1 January 1991). Une vie révolutionnaire, 1883–1940: Les mémoires de Charles Rappoport. Editions MSH. ISBN 978-2-7351-0423-9. Nuoroda tikrinta 30 April 2012.
Gajnsilemas

**Gadžnsilemas** (, 'ramus šaltinis') – savivaldybė pietrytinėje Goco salos pakrantėje, Maltoje, įskaitant ir Komino salą. Ribojasi su Naduro, Kalos, Sanato ir Šeukidžos savivaldybėmis. 2011 m. duomenimis, savivaldybės teritorijoje gyveno 3 260 žmonių.

Pavadinimas kilęs iš vandens šaltinio, apie 1700 m., kai Maltos Ordino narys *Perellos* pastatytė pasažą, kuriame buvo viešo naudojimo praustuvai ir gėlo vandens srovelės.
Jon Ola Sand

**Jonas Olas Sandas** () – Norvegijos televizijos žurnalistas ir prodiuseris, kuris dirba Norvegijos visuomeniniam transliuotojui Norsk Rikskringkasting (NRK). 2010–2020 m. buvo Eurovizijos vykdančiuoju vadovu.

J. O. Sandas yra Tarptautinės televizijos menų ir mokslų akademijos narys. J. O. Sandas prodiusavo ir režisavo tokias laidas, kaip Nobelio taikos premijos koncertai, Norvegijos kino apdovanojimai ir Norvegijos nacionalinės atrankos *Melodi Grand Prix* į „Eurovizijos“ dainų konkursą.

## Eurovizijos dainų konkursas

2010 m. lapkričio 26 d., atsistatydinus Svante Stockselius, J. O. Sandas buvo paskirtas Eurovizijos vykdančiuoju vadovu.

Sando kadencija baigėsi 2020 m. gegužės 17 d. – jį pareigose pakeitė švedas Martin Österdahl.

## Šaltiniai
Sandra Reemer

**Barbara Alexandra „Sandra“ Reemer** (1950 m. spalio 17 d. Bandunge, Indonezijoje – 2017 m. birželio 6 d. Amsterdame) – olandų dainininkė, kilusi iš Indonezijos. Tris kartus atstovavo Nyderlandams Eurovizijos konkurse.

1972 m. Eurovizijoje su Dries Holten atliko dainą „Als het om de liefde gaat“, su kuria užėmė ketvirtą vietą. 1976 metais dar kartą išrinkta dalyvauti tame pačiame konkurse su daina „The Party’s Over“, kuri tarp 18 dalyvių užėmė devintą vietą. 1979 m. pasivadinusi Xandra, su daina „Colorado“ liko dvylikta. Vėliau grįžo į Euroviziją kaip 1983 m. konkurso dalyvės Bernadette pritariančioji vokalistė.

## Diskografija

### Albumai
* *The best of my love (1987)
* *Unforgettable* (1989)
* *She’s the one* (1990)

=== Singlai ===
* *Love me, honey* (1975)
* *The party’s over* (1976)
* *This is your heartbeat* (1977)
* *Colorado* (1979)
* *Get it on* (1982)
* *Gold* (1986)
* *All out of love* (1987)
* *Laughter in the rain* (1988)
* *Goodnight sweetheart, goodnight* (1989)
* *La colegiala* (1990)
* *Koningin van alle mensen'' (2013)

## Nuorodos

* Oficiali svetainė 

|-
Sindziango administracinis suskirstymas

Kinijos provincija Sindziangas administraciškai yra suskirstytas į:
* 2 prefektūros lygio miestus
* 7 prefektūras
* 5 autonomines prefektūras

Šios prefektūros savo ruožtu dalijasi į 11 rajonų, 22 apskričių lygio miestus, 62 apskritis ir 6 autonomines apskritis.

7 iš apskrities lygio miestų nepriklauso jokiai prefektūrai ir išties yra valdomi Sindziango gamybos ir statybos korpuso.
Roberto Baggio

**Robertas Badžio** (g. 1967 m. vasario 18 d.) – buvęs profesionalus Italijos futbolininkas, taip pat buvęs Italijos futbolo federacijos techninis prezidentas. Laikomas vienu geriausių savo kartos futbolininkų, buvo išrinktas 4-tu FIFA geriausiu šimtmečio futbolininku. Taip pat R. Badžio buvo išrinktas į 2002 m. FIFA pasaulio čempionatų svajonių komandą. 1993 m. futbolininkui buvo skirtas Ballon d'Or apdovanojimas. 2004 m. pateko į FIFA sudarytą geriausių 125 gyvenančių pasaulio futbolininkų sąrašą.

## Karjera

R. Badžio yra tarp trijų daugiausiai įvarčių įmušusių italų klubiniuose turnyruose per visą istoriją. 2002 m. jis tapo pirmuoju per 50 m. Italijos futbolininku karjeroje, įmušusiu daugiau nei 300 įvarčių.

1990 m. Fiorentina klubas pardavė R. Badžio Juventus komandai už tuometinę rekordinę sumą pasaulyje – 8 mln. svarų sterlingų.

Futbolininkas laimėjo du Serie A čempionų titulus, Italijos futbolo taurę ir UEFA Europos lygą ir iš viso žaidė 7 skirtingose komandose.

Pagal įmuštus įvarčius nacionalinėje rinktinėje, dalinasi ketvirta vieta su Alessandro Del Piero – abu įmušę po 27 įvarčius.

## Dalyvavimas čempionatuose

|}

## Išnašos

## Nuorodos
*
Karamajus

**Karamajus** (, ) – miestas Kinijos Liaudies Respublikoje, Sindziango šiaurinėje dalyje, Džiungarijos lygumoje. Turi prefektūros lygio statusą. Miestą pasiekia Irtyšiaus–Karamajaus kanalas, praeina Altajaus–Hotano plentas. Karamajus yra vienas svarbiausių naftos gavybos centrų Kinijoje.

2010 m. 81 % gyventojų buvo kinai (haniai), kiti – uigūrai, kazachai, mongolai, hujai.

## Istorija

1955 m. buvo atrasti naftos telkiniai, o 1958 m. oficialiai įkurta Karamajaus apskritis. Pavadinimas uigūrų kalba reiškia „juoda alyva“. Miestas ne kartą keitė pavaldumą prefektūroms, bet nuo 1990 m. tapo prefektūros lygio miestu.

1994 m. gruodžio 8 d. Karamajaus kino teatre kilo gaisras, kurio metu žuvo 323 žmonės, daugiausia vaikai.

## Šaltiniai
BMW xDrive

**BMW xDrive** – BMW automobilių koncerno sukurta intelektuali keturių varančiųjų ratų sistema, kuri nuolat anilizuoja ir skirsto varomąją galią automobilių ratų ašims ir visiems keturiems ratams. Visų ratų varančioji sistema xDrive yra visų BMW X serijos padidinto pravažumo automobilių standartinės įrangos dalis, taip pat, kaip papildoma įranga montuojama ir kitų BMW serijų automobiliuose.

## Aprašymas
xDrive sistemos pagrindinė funkcija – dinaminė stabilumo kontrolė, kuri fiksuoja ratų sukimosi greitį, posūkių kampus, šoninius pagreičius bei kitus automobilio judėjimo parametrus ir optimaliai paskirsto automobilio varomąją galią.

Vietoje nuolatinio sukimo momento paskirstymo, kuris buvo naudojamas ankstesnėse sistemose, xDrive sistema suteikia kintantį sukimo momento pasiskirstymą tarp priekinės ir galinės ašies bei naudoja daugiadiskę sankabą. Sankaba įmontuota paskirstymo dėžėje ant priekinės ašies pavaros veleno. Toks išdėstymas leidžia xDrive sistemai moduliuoti sukimo momento pasiskirstymą tarp priekinės ir galinės ašies, kuris paprastai yra paskirstomas 60:40 santykiu. Jei ABS/DSC sistemos užfiksuoja ratų praslydimą, xDrive reaguoja per dešimtąją sekundės dalį  ir gali perskirstyti iki 100 % sukimo galios priekinei arba galinei ašiai. 

xDrive sistema veikia drauge su ABS ir DSC sistemomis. Jei prasisuka ratai arba yra užfiksuojamas kryptinis nestabilumas, tuo metu kol xDrive skirsto arba baigė skirstyti sukimo momentą, DSC sistema be vairuotojo įsikišimo pristabdo pavienius ratus tam, kad automobilis atgautų sukibimą su keliu ir pagerina kryptinį stabilumą.
 
Automobiliuose su xDrive sistema priekinis ir galinis diferencialai remiasi DSC sistemos stabdžių naudojimo duomenimis tam, kad perkeltų variklio galią nuo slystančio rato ant rato, turinčio geresnį sukibimą.

## Išnašos

## Nuorodos
*BMW oficialus tinklalapis
Fiat 28-40 HP

**Fiat 28-40 HP** – lengvasis automobilis, leistas „Fiat“ kompanijos nuo 1907 iki 1908 metų.

1907 metais pakeičiant 24-40 modelį prasidėjo Fiat 28-40 HP modelio gamyba. Buvo leidžiamas trim variantais: normalus, pailgintas ir superpailgintas.

Automobilyje buvo įrengtas 4-ių cilindrų (2 blokai po du cilindrus kiekviename, suvirinti į propelerio formą), 7358 kub. cm apimties variklis. Apšvietimo sistema naudojo magnetą, o uždegimo sistema buvo aukštos įtampos. Didžiausias greitis buvo 75–85 km/val., priklausomai nuo modelio.

Viso išleista 954 automobiliai.

## Išnašos
Virtuali observatorija

**Virtuali observatorija** (VO) – visuma internetinių duomenų archyvų ir programinių įrankių, skirtų atlikti mokslinius tyrimus.

Reali observatorija turi teleskopus ir astronominius instrumentus. Tuo tarpu virtuali observatorija yra eilė tinklais sujungtų duomenų centrų. Pagrindinis jos tikslas yra sukurti skaidrų ir unifikuotą priėjimą prie paskirstytų duomenų visame pasaulyje. Tai leidžia mokslininkams analizuoti heterogeninius duomenis vartotojui patogiu būdu.

IVOA ( – tarptautinis virtualių observatorijų susivienijimas) yra jungtinis organas, skirtas koordinuoti, kurti ir vystyti sąveikavimo standartus.

## Virtualių observatorijų sąrašas
* IVOA svetainė

* Argentinos virtuali observatorija
* Armėnijos virtuali observatorija 
* Australijos virtuali observatorija 
* Vokietijos astrofizikinė virtuali observatorija 
* Vengrijos virtuali observatorija 
* Irano virtuali observatorija 
* Italijos virtuali observatorija 
* Japonijos virtuali observatorija
* Korėjos virtuali observatorija 
* Rusijos virtuali observatorija
* Ispanijos virtuali observatorija
* Didžiosios Britanijos virtuali observatorija 
* JAV nacionalinė virtuali observatorija
* Prancūzijos virtuali observatorija 
* Indijos virtuali observatorija 
* Virtuali Saulės observatorija
Fiat 525

**Fiat 525** – lengvasis automobilis, leistas „Fiat“ kompanijos nuo 1928 iki 1931 metų.

525 modelis buvo didesnis, palyginti su ankstesniu Fiat 512 modeliu.
Po pirmų gamybos metų modelis buvo modifikuotas ir gavo pavadinimą **525N**.

Egzistavo ir sportinis variantas – **525 SS** – su galingesniu varikliu ir sutrumpinta važiuokle.

Viso išleista 4400 automobilių.

## Varikliai


Fiat 525 N Spider 1929.jpg|Fiat 525 N Rodster 1929
Fiat 525 S Sedan 1929.jpg|Fiat 525 S Sedan 1929
Fiat 525 Sedan 1928.jpg|Fiat 525 Sedan 1928
Fiat photo-2.JPG|Fiat 525


## Literatūra
* Fred Steiningen *Fiat Personenwagen*, 1994. ISBN 3-923448-37-6
Metaduomenys

**Metaduomenys** – „duomenys apie duomenis“. Tai yra informacija, kuri padeda suprasti išdėstymo struktūrą, semantiką, tarpusavio ryšius ir teisingai interpretuoti pateikiamus duomenis. Tam naudojamos tam tikru būdu struktūrizuotos charakteristikos bei atributai.

Kartais metaduomenų sąvoka skaidoma į du aspektus – **struktūriniai metaduomenys** (pvz., duomenų išdėstymas, formatas) bei **aprašomieji metaduomenys** (pvz., tikslumas, matavimo vienetai).

Geriausias metaduomenų pavyzdys yra bibliotekos knygų katalogas.
Smiltyninis lendrūnas

* *Arundo epigeios* L.
* *Calamagrostis arenicola*
* *Calamagrostis meinshausenii* (Tzvelev) Vilyasoo

**Smiltyninis lendrūnas** (*Calamagrostis epigejos*) – miglinių (*Poaceae*) šeimos lendrūnų (*Calamagrostis*) genties augalas. Savaime paplitęs Eurazijoje ir Afrikoje, taip pat ir Lietuvoje. Introdukuotas Šiaurės Amerikoje.

## Ekologija

Auga pamiškėse, miškuose, kirtimuose, pakelėse, kopose, smėlynuose ir smėlėtose upių pakrantėse. Mėgsta
nederlingus sausus dirvožemius.

Labai stelbia miško kultūras.

## Biologija
Tai daugiametis, retakeris, 80-150 cm aukščio žolinis augalas, stambesnis už miškinį lendrūną (*C. arundinacea*). Turi ilgus, šliaužiančius šakniastiebius. Stiebas status, tvirtas, prie šluotelės šiurkštus. Lapų viršutinė pusė šiurkšti. Lapalakščiai iki 70 cm ilgio, iki 2 cm pločio, mėlynos, pilkšvai žalios spalvos, smailiomis viršūnėmis. Liežuvėlis 4-12 mm ilgio, tvirtas.

Šluotelė stati, 15-30 cm ilgio, tanki, rudos spalvos, jos šakelės iki 10 cm ilgio. Varputės vienažiedės, 5-7 mm ilgio, susitelkusios kuokštais, dažniausiai violetinės. Kuokeliai trys. Žiedus apdulkina vėjas.

Žydi birželio-rugpjūčio mėnesiais. Vaisius – beveik ovalus, gelsvai rusvas arba gelsvai žalsvas, nelygiu paviršiumi grūdas su liekančiais žiedažvyniais. Vaisiai subręsta rugpjūčio-spalio mėnesiais. Augalas dauginasi vegetatyviškai šakniastiebiais ir sėklomis.

## Naudojimas
Smiltyninis lendrūnas auginamas kaip dekoratyvinis augalas darželiuose, gėlynuose. Naudingas ten, kur reikia sutvirtinti birų smėlį.


Calamagrostis_epigejos_detail.jpeg|Žiedynai
Calamagrostis-epigejos-03.jpg|
Calamagrostis-epigejos-02.jpg|Augavietė Vokietijoje
Calamagrostis_epigejos_-_Berlin_Botanical_Garden_-_IMG_8572.JPG|Botanikos sode Berlyne


## Nuorodos

* Smiltyninio lendrūno mokslinis lotynų kalba pavadinimas ir sinonimai per theplantlist.org  (anglų k.)''
* Smiltyninio lendrūno porūšiai, varietetai ir formos per tropicos.org (anglų k.)
* Calamagrostis epigejos – Flora of China
* Calamagrostis epigejos – Flora of Pakistan

## Literatūra

* Vasarą žydintys augalai, Ramunėlė Jankevičienė, Vilnius, Mokslas, 1987, 102 p.
Kivirčas (filmas)

**Kivirčas** () – 2011 m. režisieriaus Romano Polanskio sukurta komiška drama, pelniusi 2 Auksinio gaublio nominacijas. 

Filme, kurio veiksmas beveik visą laiką vyksta viename bute, pasakojama apie dvi poras – tėvus, kurių vienuolikamečiai vaikai susimušė mokykloje ir vienas jų neteko keleto dantų. Abi šeimos tarsi bando taikytis, tačiau pamažu nuo vaikų problemų pereinama prie asmeniškumų ir prasideda kivirčai dėl auklėjimo, gyvenimo būdo ir net visuomenėje užimamos padėties.

## Pagrindiniai aktoriai
: *Aktorius – vaidmuo*
* Kate Winslet – Nensė Kovan
* Christoph Waltz – Alanas Kovanas
* Jodie Foster – Penelopė Lonstryt
* John C. Reilly – Maiklas Longstrytas
* Elvis Polanski – Zacharis Kovanas
* Eliot Berger – Ytanas Lonstrytas

## Apdovanojimai
Dusmena

**Dusmena** – upė Lietuvoje (Trakų, Varėnos ir Alytaus rajonuose); Varėnės kairysis intakas (Merkio baseinas). Upė prasideda Jurgionių apylinkėse, į pietus nuo Gėjaus telmologinio draustinio. Teka į pietus, pietvakarius, prateka Didžiulio ežerą, vinguriuoja Dusmenų miškais. Įteka į Varėnę 26,5 km nuo jos žiočių, ties Vėžionimis.

Prie Dusmenos yra Dusmenų gyvenvietė.

Upėvardis laikomas priesagos *-mena* vediniu iš šaknies *dus-*. Ji galimai susijusi su *dusti* („trokšti, stigti oro, švinkti“), *su-dusti* („sušvinkti“), arba nuo *dausos* („rojus, tolimas kraštas“), *dausingas* („vėjuotas, vėsus“),  („ramybė, snaudulys“).

## Šaltiniai
Garbas (Malta)

**Garbas** () – miestelis Maltoje, vakariausioje Goco salos dalyje. Gyventojų 1554 (2011 m. duomenys). Miestelis įsikūręs vaizdingame kraštovaizdyje, ant *Dbiegi* kalvų, kurios yra aukščiausios Goco saloje. Ribojasi su Kercemo, Gasrio ir San Lavrenco savivaldybėmis.

Yra barokinė bažnyčia, koplytėlių, folkloro muziejus.

## Istorija
Garbo kaimelis susikūrė prieš kelis šimtmečius. Iš arabų kalbos *Gharb* išsiverčia kaip 'vakarai', tad nenuostabu, jog miestelis įsikūręs pačiuose Goco salos vakaruose. Garbo parapija buvo įkurta 1679 m., o tai, savo ruožtu, paskatino naujos barokinio stiliaus bažnyčios statybas. Ši bažnyčia pastatyta tarp 1699 ir 1729 m.
Svitukas

**Svitukas** – ežeras Lietuvoje, Varėnos rajono šiaurėje, apie 2,5 km į pietvakarius nuo Dusmenų, 0,57 km į pietvakarius nuo Dusmenų ežero, Merkio baseine (Dusmenos baseinas). Ežeras apskrito pavidalo, ilgis iš šiaurės vakarų į pietryčius 0,63 km, ir 0,51 km pločio. Altitudė 134,5 m. Krantai žemi, kai kur pelkėti. Ežerą supa Dusmenų miškas. Šiaurine pakrante eina riba su Trakų rajonu, vakarine pakrante nutiestas kelias . Ežeras nenutekantis.

Apyežerė negyvenama.

Ežero pavadinimo kilmė nelabai aiški. Tai galimai jotvingizmas iš šaknies *švait-* (**šveit-*)/*švit-*/*šviet-* ir susijęs su žodžiais *švisti, at-švaitas, šviesti*.

## Šaltiniai
Bedimensis dydis

**Bedimensis dydis** arba **bematis dydis** – dydis, neturintis fizikinės dimensijos (matavimo vieneto). Bedimensiai dydžiai yra plačiai naudojami daugelyje sričių: matematikoje, fizikoje, chemijoje, inžinerijoje ir ekonomikoje.

Su bedimensiu dydžiu yra glaudžiai susijusi kita sąvoka – **bematis vienetas**, kuri yra atskiras matavimo vienetas išreiškiantis kitus bedimensius dydžius, pavyzdžiui, SI sistemoje radianas ir steradianas yra kampų bemačiai vienetai.

Pavyzdžiui, apskritimo ilgio ir skersmens (turinčių ilgio dimensiją) santykis yra lygus <math>\pi</math>, bedimensiniam skaičiui. Kiti žinomesni skaičiai yra Macho skaičius, Reinoldso skaičius, signalo ir triukšmo santykis ir kiti.

## Šaltiniai
Geriausios dainos: antra dalis

**„Geriausios dainos: antra dalis“** – 2-asis grupės Mango geriausių kūrinių albumas, išleistas 2006 m. gegužės 18 d.

## Dainų sąrašas

Vokalai – Rima Petrauskytė, Lina Kaklytė-Šerpytė, Viktorija Perminaitė, Asta Bridikytė.

Garso režisierius – Artūras Pugačiauskas.

## Nuorodos
Geriausios dainos: antra dalis Discogs svetainėje
Lees and Seas

**„Lees and Seas“** – 3-asis „Leon Somov ir Jazzu“ dueto studijinis albumas, išleistas 2013 m. lapkričio 8 d.

2014 m. „M.A.M.A. 2013“ apdovanojimuose laimėjo geriausio metų albumo titulą.

## Dainų sąrašas
# „Lower Than the Ground“ (4:32)
# „You and Me“ (3:59)
# „Bumblebee“ (4:57)
# „Give Me the Reason“ (4:09)
# „Tik Tok“ (4:05)
# „Master Blaster“ (4:29)
# „Sugalvoki norą“ (3:38)
# „You Give Nothing“ (3:46)
# „For V“ (4:00)
# „Let Me In“ (4:43)
# „Pretender“ (3:36)
# „You Don’t Know My Name“ (3:49)
# „Think“ (5:06)
# „Where I End You Begin“ (3:58)

## Nuorodos

* „Lees and Seas“ Discogs svetainėje

## Šaltiniai
Šagra

**Šagra** () – kaimas Goco saloje, Maltoje. Manoma, kad yra viena pirmųjų Goco salos gyvenviečių. Netoli kaimo yra Džgantijos megalito ansamblis, ratu išdėstyti akmeniniai žiedai (Šagros žiedai) bei požeminės Šerio Groto ir Ninu uolos. Šagra yra didžiausias salos kaimas. 5 000 gyventojų (2011 m. duomenys). Ribojasi su Naduro, Viktorijos, Šeukidžos ir Zebudžo savivaldybėmis. Valdant britams, Šagra buvo žinoma kaip *Kača* (Caccia).

Šagros parapijos bažnyčia skirta Dievo Motinai Nugalėtojai, taip pat žinoma kaip *il-Bambina*.
Rūta-701

**Rūta-701** – pirmasis Europoje industrinis ranka rašytą tekstą atpažįstantis įrenginys, suprojektuotas Lietuvoje.

## Istorija
Įrenginys sukurtas 1966 m. Vilniaus elektros skaitiklių gamykloje. Pelnė Lietuvos mokslo premiją (1967 m.), TSRS Prietaisų pramonės Mokslo ir technikos draugijos premiją, o Leipcigo mugėje buvo įvertinta aukso medaliu (1969 m.). Kelios įrenginio inovacijos buvo patentuotos JAV, Japonijoje, Jungtinėje Karalystėje, Prancūzijoje, VDR, VFR ir Čekoslovakijoje. Japonijos firma „Toshiba“ bei specialistai iš Prancūzijos domėjosi bendradarbiavimu su lietuviais tolimesniame įrenginio vystyme, tarptautinės Osakos mugės organizatoriai siūlė demonstruoti įrenginį mugėje, bet tarybinė vadovybė šiuos pasiūlymus atmetė.

## Techninis aprašymas
„Rūta-701“ gebėjo atpažinti ant 210 x 140–297 mm lapų atspausdintus ir ranka rašytus tekstus, rezultatus išsaugoti operatyviojoje atmintyje arba perfokortose. Skaitymo greitis – 200 simbolių per minutę. Neatpažintus simbolius įrenginys parodydavo operatoriui, kuris priimdavo galutinį sprendimą. Žemiau pateikiama lentelė su įrenginio simbolio nuskaitymo klaidos tikimybėmis.

## Šaltiniai
Adidas Brazuca

**Adidas Brazuca** – Adidas kompanijos sukurtas futbolo kamuolys specialiai 2014 m. pasaulio futbolo čempionatui Brazilijoje. Adidas kuria kamuolius FIFA čempionatams nuo 1970 m.

Vardą šiam kamuoliui išrinko internetu balsavę Brazilijos gyventojai. Šis vardas gavo 77,8 % balsų.

Kamuolys gaminamas „Forward Sports“ gamykloje Sialkoto mieste Pakistane. Toks sprendimas buvo priimtas po to, kai pagrindinė Adidas gamykla Kinijoje nepateikė tinkamo pasiūlymo.

Kamuolys sveria 437 gramus ir yra 69 cm apimties.

## Šaltiniai
Bamses Venner

**„Bamses Venner“** – danų muzikos grupė, gyvavusi 1973–2011 metais.

Bamses Venner atstovavo Danijai 1980 m. „Eurovizijoje“ su daina „Tænker altid på dig“, kuri iš 19 dalyvių užėmė 14 vietą su 25 taškais.

1980 m. grupę sudarė Flemming Jørgensen (vokalas), Mogens Balle (fortepijonas / vargonai), Bjarne Green (gitara) ir Arne Østergaard (būgnai). 2004 m. grupę sudarė Flemming Jørgensen (vokalas), Peter Bødker (fortepijonas / vargonai / gitara), Frank Thøgersen (būgnai), Torben Fausø (klavišiniai) ir Jes Kerstein (gitara). Grupė dainas atlikdavo danų kalba.

Grupės vokalistas Flemming Jørgensen mirė 2011 m. sausio 1 d. Jam mirus grupė iširo.

## Diskografija
* *Bamses Venner* (1975)
* *Mælk og vin* (1976)
* *Sutsko!* (1977)
* *Din sang* (1977)
* *B & V* (1978)
* *Solen skinner* (1979)
* *Sådan set* (1980)
* *Bamse life I* (1980)
* *Bamse life II* (1980)
* *Spor 8* (1981)
* *Har du lyst* (1983)
* *Op og ned* (1985)
* *Rockcreme* (1986)
* *Lige nu!* (1987)
* *1988* (1988)
* *En helt almindelig mand* (1989)
* *16* (1990)
* *Lyseblå dage* (1991)
* *Forår* (1992)
* *Vidt omkring…* (1993)
* *Vidt omkring* (1993)
* *Lidt for mig selv* (1994)
* *Jul på vimmersvej* (1995)
* *Drenge* (1996)
* *Mig og mine Venner* (1998)
* *Brødrene Mortensens jul* (1998)
* *Stand by me* (1999)
* *For altid* (2000)
* *Always on my mind* (2001)
* *Rolig nu* (2002)
* *30 af de bedst* (2003)
* *Be my guest* (2005)
* *Kysser dem vi holder a*' (2006)

## Nuorodos

* Grupės tinklalapis

|-
Frida Boccara

**Frida Boccara** (1940 m. spalio 29 d. Kasablankoje – 1996 m. rugpjūčio 1 d. Paryžiuje) – prancūzų dainininkė.

Boccara gimė Kasablankoje, Maroke. 1964 metais su daina „Autrefois“ dalyvavo Prancūzijos Eurovizijos dainų konkurso atrankoje, tačiau nesėkmingai. 1969 m. Eurovizijos dainų konkurse, kuris vyko Madride, Ispanijoje, su kūriniu „Un jour, un enfant“ () atstovavo Prancūzijai ir kartu su Nyderlandų, Jungtinės Karalystės ir Ispanijos atstovėmis pasidalijo pirmą vietą. Daina „Un jour, un enfant“ po konkurso tapo populiari Prancūzijos radijo stotyse.

1980 ir 1981 metais Boccara dalyvavo Prancūzijos Eurovizijos nacionaliniuose finaluose, tačiau nelaimėjo. Mirė 1996 metais Paryžiuje, nuo plaučių infekcijos.

## Diskografija
* 1961: *On n’a pas tous les jours 20 ans/Berceuse tendre/Les nuits/Les yeux de maman*
* 1961: *Cherbourg avait raison/Comme un feu/Un jeu dangereux/Tiens, c’est Paris*
* 1961: *La Seine à Paris/Les amours du samedi/Les Bohémiens/Jenny*
* 1962: *Chanson tendre/Bohème/À l’amitié/L’orgue des amoureux/Le doux caboulot*
* 1962: *Les 3 mots/Aujourd’hui je fais la fête/Je veux chanter/Je ne peux plus attendre*
* 1962: *Un premier amour/Bruxelles/L’homme de lumière/Les pas*
* 1963: *Java des beaux dimanches/Les Javas/Rose de sang/Quien sabe (Qui peut savoir)*
* 1963: *Moi je n’avais pas compris/J’ai peur de trop t’aimer/On les a attendus/Rien a changé*
* 1964: *Souviens-toi des Noëls de là-bas/Donna/Johnny Guitar/Ballade pour notre amour*
* 1965: *Tous les enfants/Aujourd’hui/Plus jamais/Un jour*
* 1966: *Le ciel du port/Les portes de l’amour/Ballade pour un poète/D’abord je n’ai vu*
* 1966: *Verte campagne/Quand la valse est là/Le grand amour/Depuis ce temps-là*
* 1967: *Autrefois/Chaud dans mon cœur/Le souffle de ma vie/Je suis perdue*
* 1968: *Frida Boccara* (kompiliacija, 1961–1967)
* 1969: *Un jour, un enfant*
* 1969: *Les vertes collines*
* 1970: *Au pays de l’arbre blanc*
* 1971: *Pour vivre ensemble*
* 1971: *Place des Arts ‘71*
* 1971: *So ist das Leben/Er wird Dir dankbar sein/Schöne von Luxemburg/Jesus bleibet meine Freunde/Wiegenlied*
* 1972: *Rossini et Beaumarchais*
* 1972: *Greatest Hits*
* 1975: *Oriundi*
* 1976: *Valdemosa – Oublier*
* 1977: *An Evening With Frida Boccara*
* 1978: *L’année où Piccoli…*
* 1979: *Un monde en sarabande*
* 1980: *Un enfant de France/Écrit dans la pierre*
* 1981: *Voilà comment je t’aime*
* 1983: *Dis-leur/Aime-moi*
* 1984: *Cent mille chansons „Série grandes vedettes“*
* 1988: *Témoin de mon amour*
* 1989: *Expression*
* 1993: *Master Série*
* 1994: *Un jour, un enfant* (kompiliacija)
* 1999: *Un jour on vit*
* 1999: *Ses premiers succès* (kompiliacija)
* 2003: *Canta en espanol* (kompiliacija)
* 2006: *Un sourire au-delà du ciel*
* 2007: *La Grande Frida Boccara, l’ultime compilation* (kompiliacija)
* 2008: *Un enfant de France*

## Nuorodos

* Frida Boccara svetainėje Internet Movie Database
* Diskografija svetainėje ''encyclopedisque.fr'' 

|-
Eskortinis naikintuvas

**Eskortinis naikintuvas** () – Antrojo pasaulinio karo laikų naikintuvas, skirtas (tinkamas) lydėti bombonešius iki taikinio ir atgal. Skiriamasis bruožas – didelis veikimo spindulys, kad naikintuvai galėtų pridengti bombonešius visame kelyje. 

Dar prieš  Antrąjį pasaulinį karą buvo sukurta daug dvivariklių sunkiųjų naikintuvų, turėjusių talpius degalų bakus. Šie naikintuvai neretai negalėjo atlikti eskortinių funkcijų, nes juos įveikdavo gerokai vikresni vienvarikliai naikintuvai. Karo eigoje buvo sukurta vienvariklių tolimų nuotolių naikintuvų, kurie naudodami numetamus bakus, galėjo atlikti ir eskortines funkcijas. 

Pokario dešimtmečiais ėmus naudoti reaktyvinius variklius, kurie lėmė mažus veikimo spindulius, pasidarė sunku kurti eskortinius naikintuvus, 6-7 dešimtmečiais buvo suformuluota *[[prasiveržimo naikintuvų]]* () koncepcija, bet tokie naikintuvai taip ir nebuvo gaminami. 

## Liuftvafė
Britanijos mūšio metu Liuftvafė kaip eskortinius naikintuvus naudojo *[[Messerschmitt Bf 109]]* ir *[[Messerschmitt Bf 110]]*, kurie bazavodsi Prancūzijoje. Nors skraidė iš gana netolimų aerodromų, Bf 109 veikė ties veikimo spindulio riba, todėl neilgai galėdavo saugoti bombonešius, nes kitaip pristigdavo degalų keliui atgal. Tuo tarpu Bf 110, sukonstruoti būtent bombonešiams lydėti, buvo nepakankami efektyvūs oro mūšiuose, juos lengvai įveikdavo britų oro pajėgų *[[Supermarine Spitfire]]* ir *[[Hawker Hurricane]]*. Bf 110, lydėdavę *[[Heinkel He 111]]* ir *[[Junkers Ju 88]]* vidutinius bombonešius, numesdavo savo vežtas lengvas aviacines bombas ir trumpai kaudavosi su britų naikintuvais.
Riocentras

**Riocentras** – parodų ir konferencijų centras Rio de Žaneire, Brazilijoje. Didžiausias tokio tipo centras visoje Lotynų Amerikoje. Centrą sudaro šeši dideli paviljonai, kurie talpina nuo 2000 iki 4000 žiūrovų.

## Istorija
1981 m. balandžio 30 d. centre įvykdyta teroristinė ataka. 1992 m. centre vyko Jungtinių Tautų Aplinkos ir plėtros konferencija. 2007 m. Riocentre vyko Pan Amerikos žaidynių varžybos. 2014 m. per XX pasaulio futbolo čempionatą centre veikė tarptautinis transliuotojų centras. 2016 m. vasaros olimpinių žaidynių metu keturiuose paviljonuose vyks olimpinės varžybos: boksas, badmintonas, stalo tenisas ir sunkioji atletika.
Garbiniuotasis dagys

**Garbiniuotasis dagys**, sin. **garbanotasis dagys** (*Carduus crispus*) – astrinių (*Asteraceae*) šeimos dagių (*Carduus*) genties augalas.

## Biologija

Tai dvimetis, kartais daugiametis, iki 2 m aukščio augalas. Turi apie 1,8 m gylį siekiančią verpstišką šaknį. Stiebas nuo vidurio ir aukščiau šakotas, apvalus, plaukuotas, apaugęs nekietais spygliais, iš daugelio augalų skiriasi išilginiais garbanotais sparneliais. Lapai pailgi, plunksniškai suskaldyti, viršutinė pusė tamsiai žalia, netankiai apaugusi trumpais plaukeliais, apatinė pilkšvai balta, voratinkliškai pūkuota. Lapų skiltys esti kiaušiniškos, dviskiautės ar triskiautės (viršūninė stambiausia), o kraštai apaugę minkštais dygliais.

Žiedynkočiai 10–15 cm ilgio, plaukuoti, dygūs, ne visada sparnuoti. Graižai kiek mažesni negu kitų dagių, 1–2,5 cm skersmens, pailgi, dygūs, dažniausiai auga krūvelėmis po 3–5 stiebo ir šakų viršūnėse. Skraistlapiai netankiai apaugę išsidraikusiais plaukeliais, linijiški, viršūnėje neilgas atsilenkęs dyglelis; vidiniai skraistlapiai plėneliniai, statūs. Visi žiedai vamzdiški, iki pusės išlindę iš graižo skraistės. Vainikėlis purpurinis, rečiau balsvas.

Žydi antroje vasaros pusėje, pražysta liepos mėnesį. Vaisius – lukštavaisis, 3 mm ilgio, rusvas, su smulkiais, tamsiais skersiniais ruoželiais. Skristukas apie 1 cm ilgio, ilgesnis už skraistlapius. Šių vaisių skristukų plaukeliai plunksniški ir be dantelių. Vaisius išnešioja vėjas.

## Paplitimas ir augavietės
Savaime paplitęs Europoje, Kaukaze. Lietuvoje dažnas. Introdukuotas Šiaurės Amerikoje, Japonijoje.

Auga miškuose, krūmuose, ūksmėtose upių ir ežerų pakrantėse, pakelėse, dažniausiai pavieniais egzemplioriais.

## Ekologija
Žiedus lanko nektaru mintantys vabzdžiai, kurie surenka ir žiedadulkes. Augalas yra mėgstamas usninuko (*Vanessa cardui*) lervų maisto šaltinis.

## Naudojimas
Bitininkai gerai vertina dagio žiedų medų. Galima vartoti virtus lapus. Šaknis turi skausmą malšinančių savybių.

## Porūšiai
Yra iškiriami du porūšiai:
* *Carduus crispus* subsp. *crispus*
* *Carduus crispus* subsp. *multiflorus* (Gaudin) Franco (sin. *Carduus crispus* subsp. *occidentalis* Chassagne & Arenes)

## Galerija

Carduus_crispus_R0011675.jpg|Lapai ir stiebas
Carduus_crispus0.jpg|Žiedynai
Bombus lapidarius drone - Carduus crispus - Keila.jpg|
Carduus_Crispus_in_winter.JPG|Žiemą


## Nuorodos
* Garbiniuotojo dagio mokslinis lotynų kalba pavadinimas ir sinonimai per Theplantlist.org (anglų k.)''
* Plants For A Future  (anglų k.)

## Literatūra

* Vasarą žydintys augalai, Ramunėlė Jankevičienė, Vilnius, Mokslas, 1987, 250 p.
* Enciklopedinė miško knyga, Gediminas Isokas, Vilnius, Mintis, 2001, 269 p. ISBN 5-417-00831-1
* Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, VI tomas, 152 p.
Bobteilas

**Bobteilas** () – iš Anglijos kilusi aviganių šunų veislė. Tai stambus ilgaplaukis šuo. Pavadinimas kilęs iš tradicijos trumpinti šių šunų uodegas ( 'trumpa uodega').

## Išvaizda

Bobteilai – stambūs šunys. Stambiausi patinai gali siekti 46 kg svorį. Kailis ilgas, tankus, pasišiaušęs, pavilnė nepraleidžia vandens. Spalva – įvairūs pilki atspalviai (iki juodos), galimi balti kailio plotai. Šunyčiai gimsta juodai balti, ir tik išsišėrus juodą spalvą pakeičia pilka. Ausys nusvirusios, prigludusios prie galvos. Tradiciškai bobteilų uodega trumpinama, tačiau šiuo metu kai kuriose šalyse uždrausta karpyti šunims uodegas ir ausis, laikant tai smurtu prieš gyvūnus. Kuomet uodega netrumpinta, ji apaugusi ilgais krentančiais plaukais, dažniausiai laikoma nuleista.

## Kilmė
Bobteilai kilę iš labai seno Anglijos aviganių tipo. Tiksli istorija nežinoma. Manoma, kad viena iš protėvinių veislių yra barzdotasis kolis, ir galbūt Pietų Rusijos aviganis. Pirmąsyk parodoje veislė sudalyvavo 1873 m.

## Sveikata
Vidutinė gyvenimo trukmė yra apie 10-11 metų. Dažniausios sveikatos problemos – klubo displazija, glaukoma, katarakta, akių vokų užlinkimas į vidų, skydliaukės problemos, kurtumas, diabetas, alergijos, odos ligos. Dažniausia mirties priežastis – vėžys.

## Temperamentas
Pagal veislės standartą, idealus bobteilas yra ramus ir neagresyvus. Kartais bobteilai gali būti tingūs. Jie protingi, draugiški ir lengvai prisitaikantys šunys. Natūraliai jiems tinkamiausios sąlygos užmiestyje, kur jie turi teritoriją, kurioje gali laisvai vaikščioti, tačiau skiriant pakankamai laiko pasivaikščiojimams ir mankštai, tinka laikyti ir mieste.
Bobteilų ganymo instinktas toks stiprus, kad gali bandyti suginti į bandą vaikus, žmones ar net daiktus.

## Šaltiniai
Gasris

**Gasris** ( arba *L-Għasri*) – miestelis vakarinėje Goco saloje, Maltoje. 521 gyventojas (2011 m. duomenys). Tai mažiausia salos gyvenvietė ir trečia mažiausių šalyje, po Bidnijos ir Mdinos. Gyvenvietė įsikūrusi tarp kalvų, tarp Zebudžo ir Gamaro. Ribojasi su Garbo, Kercemo, Viktorijos ir Zebudžo savivaldybėmis. Pavadinimo kilmė arabiška.

## Istorija
1853 m. pastatytas švyturys, iškilęs 180 m virš jūros lygio. Skleidžiama šviesa gali siekti iki 50 km.

Miestelio bažnyčia suprojektavo vietinis kunigas Dun Ġużepp Diacono. Kertinis akmuo buvo padėtas 1903 m. rugsėjo 6 d. ir 1916 m. sausio 9 d. buvo skirta Švenčiausiajam Sakramentui, vėliau Jėzui Kristui gelbėtojui. Parapija buvo įkurta 1921 m. gruodžio 16 d. viskupo Giovanni Maria Camilleri.


Gozo - Ghasri - Church.JPG|Gasrio bažnyčia
Signalo ir triukšmo santykis

**Signalo ir triukšmo santykis** (STS; , sutrumpinimai **SNR, S/N**) – bedimensis dydis, lygus signalo ir triukšmo galių santykiui.
: 
\mathrm{SNR} = {P_\mathrm{signal} \over P_\mathrm{noise}} = \left ( {A_\mathrm{signal} \over A_\mathrm{noise} } \right )^2
,

kur *<math>P</math>* – vidutinė galia, а *<math>A</math>* – efektinė amplitudė.

Kai kada signalo ir triukšmo santykis išreiškiamas decibelais (dB). Kuo didesnis šis santykis, tuo mažesnį poveikį turi triukšmas.

: 
\mathrm{SNR (dB)} = 10 \log_{10} \left ( {P_\mathrm{signal} \over P_\mathrm{noise}} \right ) = 20 \log_{10} \left ( {A_\mathrm{signal} \over A_\mathrm{noise}} \right )
Bioakustika

**Bioakustika** (; iš  'gyvybė' +  'girdimasis, klausantis') – tarpdisciplininė biologijos sritis, tirianti organizmų generuojamus garsus, jų jutimą ir susijusius reiškinius. 

Bioakustika apima neurofiziologinius ir anatominius garsų generavimo ir recepcijos pagrindus, organizmų akustinių sistemų evoliucinę raidą.

Bioakustikos tiriami reiškiniai:
* garso generavimas organizmuose,
* garso sklidimas audiniuose ir organizmuose,
* garso recepcija klausos sistemose, 
* garsas kaip informacijos nešiklis organizmams, informacijos kodavimas garsais,
* organizmų komunikavimas garsais,
* aktyvi ir pasyvi garsinė lokacija.
Povandeninėje akustikoje ir žuvininkystės tyrimuose terminas *bioakustika* apima ir tokius reiškinius, kaip povandeninių augalų ir gyvūnų įtaką garso sklidimui vandenyje (pvz., jų įtaką techninėje echolokacijoje, echolokacijos panaudojimas biomasės matavimui vandens ekosistemose).

Bioakustikos srityje dirba inžinieriai akustikai, fiziologai, biofizikai, zoologai, psichologai, matematikai, inžinieriai ir kt. specialistai..

## Istorija
Bioakustikos kaip mokslinės disciplinos pradininku laikomas slovėnų biologas Ivanas Regenas, kuris ėmė sistemingai tirti vabzdžių garsus. 1925 m. jis. panaudodamas griežimo () įtaisą duetu bendravo su vabzdžiu. Vėliau jis padėjo patinėlį svirplį prie mikrofono, o svirplių pateles netoli garsiakalbio. Patelės judėjo link garsiakalbio, bet ne prie patinėlio. Didžiausias Regeno įnašas šioje srityje be įrodymo, kad vabzdžiai aptinka oru sklindančius garsus, buvo timpaninio organo funkcijų išaiškinimas.

Primityvūs to meto elektromechaniniai įtaisai (pvz., fonografas) leido tik grubiai įvertinti akustinių signalų savybes. Tikslesni tokių signalų tyrimai pasidarė įmanomi tik XX a. antroje pusėje atsiradus elektronikai, ėmus naudoti osciloskopus ir pan. prietaisus, skaitmeninę techniką. 

Viena iš naujausių bioakustikos sričių yra gyvūnų santykiai su akustine aplinka, antropogeninio triukšmo įtaka organizmams. Neseniai buvo pasiūlytas bioakustinis bendrijų nepažeidžiantis metodas biologinei įvairovei įvertinti.

## Gyvūnų garsai

Gyvūnų naudojami garsai, kuriuos tiria bioakustika, apima platų dažnių diapazoną, įvairias terpes, todėl dažnai tai nėra *garsas* siaurąja to žodžio prasme (*garsas*  – ore sklindantys oro virpesiai, kuriuos junta žmogaus klausa). Pvz., žiogai, pvz., komunikacijai naudoja garsus, kurių dažnis viršija 100 kilohercų, tad yra ultragarso diapazone. Žemesnio dažnio ultragarsą šikšnosparniai naudoja echolokacijai. 
Kai kurie gyvūnai naudoja ir žemo dažno virpesius, kurių nejunta įprastinės klausos organai. Pvz., drambliai skleidžia 15 Hz grunto virpesius; daug vabzdžių rūšių generuoja žemo ar vidutinio dažnio substrato virpesius. 

Daug gyvūnų generuojamų garsų patenka į 20-20000 Hz intervalą, kuriame žmonės garsus gali girdėti. 

## Nuorodos
Fiat 510

**Fiat 510** – lengvasis automobilis, leistas „Fiat“ kompanijos nuo 1919 iki 1925 metų.

510 modelis daug kuo panašus į 501 ir 505 modelius.

Nuo 1920 metų buvo leidžiamas 510 S modelis – sportinis variantas su galingesniu varikliu ir sutrumpinta važiuokle.

Iš viso pagaminta 14 158 automobiliai.

## Varikliai


Image:Fiat 510 Series1 1919.jpg|Fiat 510 Series1 1919


## Literatūra
* Fred Steiningen *Fiat Personenwagen*, 1994. ISBN 3-923448-37-6
Humphrey Campbell

**Hamfris Kampbelas** (*Humphrey Campbell*, 1958 m. vasario 26 d. – 2024 m. kovo 25 d.) – olandų dainininkas ir įrašų prodiuseris, kilęs iš Surinamo. Žinomas dėl dalyvavimo 1992 m. Eurovizijoje.

## Biografija
Humphrey 1973 metais emigravo į Nyderlandus, vėliau studijavo ir dėstė Hilversumo konservatorijoje.

### Eurovizijos dainų konkursas
1992 metais Campbell tarp 12 dalyvių laimėjo olandų nacionalinę atranką į Euroviziją. Joje su daina „Wijs me de weg“ užėmė devintą vietą. 1993 metais buvo Eurovizijos konkurso dalyvės Ruth Jacott pritariantysis atlikėjas.

### Vėlesnė karjera
Po sėkmingo pasirodymo „Eurovizijos“ dainų konkurse, dirbo muzikos įrašų prodiuseriu. 1997 metais kartu su broliais Carlosem ir Charlesem išleido albumą „Souls in Harmony“, tačiau komerciškai nesėkmingai.

## Diskografija

### Singlai
* 1975 – I Really Love You
* 1977 – Angel
* 1977 – Long Lonely Christmas
* 1979 – Saturday Night
* 1980 – Heaven’s Full Of Angels
* 1992 – True Hearts
* 1992 – You’re So Good
* 1992 – Wijs me de weg
* 1992 – No Questions

## Šaltiniai

## Nuorodos

* Diskografija ''Discogs'' svetainėje

|-
Mažoji ožiažolė

**Mažoji ožiažolė** (*Pimpinella saxifraga*) – salierinių (*Apiaceae*) šeimos ožiažolių (*Pimpinella*) genties augalas. Savaime paplitęs Europoje, Centrinėje Azijoje, Mažojoje Azijoje ir Kaukaze, taip pat ir Lietuvoje.

## Ekologija

Auga sausose pievose, dirvonuose, palaukėse, pamiškėse, miškuose, miško aikštelėse, žolėtuose šlaituose, pylimuose, pakelėse, bergždynuose. Dažniausiai įsikuria nedrėgnuose, lengvuose, gerai įšylančiuose dirvožemiuose. Iš to, kad augalas apaugęs plaukeliais, lapų paviršius mažas, sprendžiama apie jo kserofiliškumą, prisitaikymą prie sausros.

Mažoji ožiažolė yra siauradryžio marguolio (*Zygaena minos*) lervų maisto šaltinis. Žiedus lanko bitės.

## Biologija
Tai daugiametis, iki 60 cm aukščio, šiek tiek kvepiantis žolinis augalas. Turi šakotą liemeninę šaknį. Stiebas status, apvalus, briaunotas, smulkiai vagotas. Lapų nedaug, ypač ant stiebo, keli didesni išauga arti stiebo pagrindo. Beveik visi lapai prie pamato būna neporomis plunksniški, o viršutiniai – smulkūs. Prie pamato sudėtiniai, ilgakočiai lapai su kiaušiniškais, stambiai dantytais lapeliais, savotiškos formos. Stiebo lapai plunksniškai suskaldyti labai siauromis skiltelėmis. Lapų makštys nedidelės ir neplačios. Šios rūšies įvairios formos būna pamatiniai lapai, jie gali būti ir smulkiai suskaldyti.

Žiedynas – 5-8 cm skersmens skėtis, kuriame yra 6-12 skėtukų. Vainiklapiai penki, iki 1 mm ilgio. Vainikėlis 5 mm skersmens, baltos spalvos. Kuokeliai penki. Nei skraistės, nei skraistelės žiedynai neturi.

Pražysta birželio mėnesį ir žydi per visą vasarą. Vaisius – 2-2,5 mm ilgio skeltavaisis iš dviejų kiaušiniškų rudų ar gelsvų vaisiukų. Augalas diploidinis, 2n = 40.

## Naudojimas
Kaip vaistažolę reikia vartoti atsargiai, nes jos žaliavoje yra furokumarinų ir gali sukelti fotodermatozes. Šaknis turi eterinio aliejaus, kuris naudojamas kaip gardiklis, pimpilino ir kt. Lapai turi diuretiko, prakaitą skatinančių, malšinančių uždegimus, skrandžio sutrikimus savybių. Jauni lapai tinkami vartoti maistui. Sėklas galima vartoti nuo vidurių pūtimo.

## Porūšiai
Yra iškiriami du porūšiai ir trys varietetai:
* *Pimpinella saxifraga* var. *hircina* L. 
* *Pimpinella saxifraga* var. *major* L. 
* *Pimpinella saxifraga* subsp. *nigra* (Mill.) Gaudin 
* *Pimpinella saxifraga* subsp. *saxifraga* 
* *Pimpinella saxifraga* var. *saxifraga*


Pimpinella_saxifraga_G2.jpg|Lapai
Pimpinella.saxifraga4.-.lindsey.jpg|
Pimpinella_saxifraga_G1.jpg|Žiedynas
Pimpinella.saxifraga3.-.lindsey.jpg|Vaisiai


## Nuorodos
* Mažosios ožiažolės mokslinis lotynų kalba pavadinimas ir sinonimai per theplantlist.org  (anglų k.)''
* Pimpinella saxifraga – Nature Gate (anglų k.)
* Pimpinella saxifraga – Plants for a Future  (anglų k.)

## Literatūra

* Vasarą žydintys augalai, Ramunėlė Jankevičienė, Vilnius, Mokslas, 1987, 136 p.
* Enciklopedinė miško knyga, Gediminas Isokas, Vilnius, Mintis, 2001, 280 p. ISBN 5-417-00831-1
Olimpinis vandens sporto stadionas

**Olimpinis vandens sporto stadionas** – sportinis baseinas Rio de Žaneire, Brazilijoje.

## Istorija
Sportinis baseinas statomas specialiai 2016 m. vasaros olimpinėms žaidynėms. Jame vyks plaukimo ir sinchroninio plaukimo varžybos. Suprojektuota centro talpa – 18 tūkstančių žiūrovų. Projekto statybų vertė – 38 milijonai Jungtinių Valstijų dolerių.